Efter Nio

Efter Nio () on suomalainen ruotsinkielinen keskusteluohjelma, jota esitetään maanantaisin Yle Fem -kanavalla. Ohjelman ensimmäinen jakso nähtiin 25. elokuuta 2014. Ohjelman juontajia ovat Sonja Kailassaari ja Janne Grönroos. Grönroos korvasi Mårten Svartströmin vuoden 2021 alussa. Kevääseen 2017 asti ohjelmaa esitettiin kaksi jaksoa viikossa maanantaisin ja torstaisin, mutta Yle Femin ja Yle Teeman yhdistämisen yhteydessä torstain jakso jäi pois. Syksystä 2023 alkaen Eva Kela sijaistaa Kailassaarta.

Syksystä 2017 Efter Nio on ollut myös radio-ohjelma. Kerran viikossa ilmestyvissä puolen tunnin mittaisissa jaksoissa joku vieras tai juontajat itse antavat itselleen haasteen, ja äänipäiväkirjan kanssa käydään läpi, kuinka haaste onnistui.

Lähteet

Aiheesta muualla
 Min Morgon - ohjelmaopas.yle.fi

2010-luvun suomalaiset keskusteluohjelmat
Ruotsinkieliset televisio-ohjelmat